***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ӘДӘБИЯТЫННАН ОЛИМПИАДА БИРЕМНӘРЕ**

(2023-2024 нче уку елы)

**5 нче сыйныф**

**Үткәрү вакыты – 90 минут**

**Максималь балл – 30**

**1. Рәсемгә игътибар ит. Ул кайсы татар халык әкиятенә ясалган? Әкиятнең исемен яз. Геройларын ата** **(5 балл)**



**2. «Чукмар белән Тукмар» әкиятенең авторы кем? Дөрес җавапны билгелә (1 балл)**

а) Габдулла Тукай

ә) Абдулла Алиш

б) Фәнис Яруллин

в) Дарҗия Аппакова

**3. Шәүкәт Галиев шигырен билгелә (1 балл):**

а) «Камырша»

ә) «Әни, мин көчек күрдем»

б) «Фатыйма һәм сандугач»

в) «Кызыклы шәкерт»

4. **Шигырьнең исемен, авторын яз. Шигырьне тулысы белән искә төшереп, анда бирелгән төп хис-тойгыны билгелә (10 балл)**

Аны, әни, яңгырда  
Кемдер ташлап калдырган,  
Алдаштырып калдырган,  
Адаштырып калдырган,  
Әни, туңганга микән,  
Ул бик дерелди иде.

**5. Фәнис Яруллинның «Кояштагы тап****» әкиятенең эчтәлеген исеңә төшер. Бирелгән вакыйгаларны әкияттәгечә дөрес урнаштыр (3 балл)**

а) Кояшта кара тап барлыкка килә.

ә) Малай су алып кайта.

б) Малай урамда уйнап йөри.

в) Ана суны эчә.

г) Ана малаеннан су алып кайтуны сорый.

**6. Ялганчыдан кояш бизгән, диләр. Бу дөресме? Бу турыда фикерләреңне яз, әдәбияттан мисаллар китерергә дә онытма (10 балл)**